Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yohane 3:1-36
3 Na ɔbarima bi wɔ hɔ a ɔka Farisifo ho a ne din de Nikodemo+ a ɔyɛ Yudafo panyin.2 Ɔno na ɔbaa ne nkyɛn anadwo+ bɛka kyerɛɛ no sɛ: “Rabi,+ yenim sɛ wufi Onyankopɔn nkyɛn+ na aba sɛ ɔkyerɛkyerɛfo,+ efisɛ obiara ntumi nyɛ nsɛnkyerɛnne+ a woyɛ yi gye sɛ Onyankopɔn ka ne ho.”+3 Yesu bua see no sɛ:+ “Nokware, nokware, mise wo sɛ, sɛ wɔansan anwo obi bio a,+ ɔrentumi nhu Onyankopɔn ahenni no.”+4 Nikodemo bisaa no sɛ: “Ɛbɛyɛ dɛn na wobetumi awo obi a wanyin? Obetumi asan akɔ ne maame yafunu mu bio ma wɔawo no anaa?”5 Yesu buae sɛ: “Nokware, nokware, mise wo sɛ, sɛ wɔamfa nsu+ ne honhom+ anwo obi a, ɔrentumi nkɔ Onyankopɔn ahenni mu.6 Nea wofi ɔhonam mu awo no no yɛ ɔhonam, na nea wofi honhom mu awo no no yɛ honhom.+7 Mma ɛnnyɛ wo nwonwa sɛ meka kyerɛɛ wo sɛ ɛsɛ sɛ wɔsan wo mo bio.+8 Mframa+ bɔ kɔ nea ɛpɛ biara, na mote sɛ ɛrebɔ, nanso munnim baabi a efi ne baabi a ɛrekɔ. Saa na obiara a wofi honhom mu awo no no te.”+9 Nikodemo bua see no sɛ: “Ɛbɛyɛ dɛn na eyinom atumi ayɛ yiye?”10 Yesu bua see no sɛ: “Woyɛ Israel kyerɛkyerɛfo na wunnim eyinom?+11 Nokware, nokware, mise wo sɛ, nea yenim na yɛka, na nea yɛahu na yedi ho adanse,+ nanso mo de, munnye adanse a yɛde ma no ntom.+12 Sɛ maka asase so nsɛm akyerɛ mo na munnye nni a, ɛbɛyɛ dɛn na sɛ meka ɔsoro nsɛm kyerɛ mo a mubegye adi?+13 Afei nso, onipa biara mforo nkɔɔ ɔsoro+ gye nea osian fii ɔsoro no,+ onipa Ba no.+14 Na sɛnea Mose maa ɔwɔ+ no so sare no so no, saa ara na etwa sɛ wɔma onipa Ba no so+15 na obiara a ogye no di no anya daa nkwa.+16 “Na Onyankopɔn dɔ+ wiase paa ma enti ɔde ne Ba a ɔwoo no koro no mae,+ na obiara a ɔkyerɛ no mu gyidi+ no ansɛe+ na mmom wanya daa nkwa.+17 Na Onyankopɔn ansoma ne Ba no amma wiase sɛ ommebu wiase atɛn,+ na mmom sɛ wɔmfa no so nnye wiase nkwa.+18 Obiara a ogye no di no, wɔremmu no atɛn.+ Nea onnye nni no, wɔabu no atɛn dedaw efisɛ wannye Onyankopɔn Ba a ɔwoo no koro no din anni.+19 Nea enti a wobu atɛn ne sɛ hann+ no aba wiase,+ nanso nnipa dɔ sum sen hann,+ efisɛ wɔn nnwuma yɛ bɔne.20 Na obiara a ɔyɛ akyide+ no tan hann, na ɔmma hann ho na wɔanyi ne nnwuma ho ntɛn.+21 Na nea odi nokware no ba hann ho+ na ama ne nnwuma ada adi sɛ ɛsɔ Onyankopɔn ani.”22 Eyinom akyi no, Yesu ne n’asuafo no kɔɔ Yudea asase so, na ɔne wɔn tenaa hɔ kakra na ɔbɔɔ nkurɔfo asu.+23 Ná Yohane+ nso rebɔ asu wɔ Ainon a ɛbɛn Salim, efisɛ na nsu pii+ wɔ hɔ, na nnipa kɔɔ so baa hɔ ma ɔbɔɔ wɔn asu;+24 ná wonnya mfaa Yohane nkɔtoo afiase.+25 Ɛnna akyinnyegye bi a ɛfa ahodwira+ ho sɔree Yohane asuafo ne Yudani bi ntam.26 Enti wɔbaa Yohane nkyɛn bɛka kyerɛɛ no sɛ: “Rabi, ɔbarima a na ɔne wo wɔ Yordan agya a wudii no ho adanse no,+ hwɛ, ɔrebɔ asu na nnipa nyinaa rekɔ ne nkyɛn.”+27 Yohane bua see wɔn sɛ: “Onipa ntumi nnya biribi gye sɛ wɔde afi soro ama no.+28 Mo ara mudi me adanse sɛ mekae sɛ ɛnyɛ mene Kristo no,+ na mmom wɔasoma me adi no kan.+29 Nea ayeforo no wɔ no no, ɔno ne ayeforokunu no.+ Na ayeforokunu no adamfo de, sɛ ogyina hɔ tie na ɔte ayeforokunu no nne a, n’ani gye paa. Enti anigye a mewɔ yi ayɛ mã.+30 Etwa sɛ ɔno de, ɔkɔ so dɔre, na me de, me so huan ara.”31 Nea ofi soro no boro obiara so.+ Nea ofi asase so no fi asase so na ɔka asase so nsɛm.+ Nea ofi soro no sen obiara.+32 Nea wahu na wate no, ɛno na odi ho adanse,+ nanso obiara nnye n’adanse no ntom.+33 Nea ogye n’adanse no tom no asɔ ano sɛ Onyankopɔn yɛ ɔnokwafo.+34 Efisɛ nea Onyankopɔn asoma no no ka Onyankopɔn nsɛm,+ na ɔnkari honhom no na ɔde ama.+35 Agya no dɔ+ Ɔba no, na ɔde nneɛma nyinaa ahyɛ ne nsa.+36 Nea ogye Ɔba no di+ no wɔ daa nkwa;+ nea ontie Ɔba no renhu nkwa,+ na Onyankopɔn abufuhyew wɔ no so.+
twi_Latn twi_Latn tum_Latn twi_Latn